Diari Oficial de la Generalitat Valenciana


Sumari del DOGV 9207, del 03-11-2021 (2021/10102)

RESOLUCIÓ de 20 d'octubre de 2021, del director general d'Alta Tecnologia, Inversions i Infraestructura, per la qual es modifica el termini de presentació de justificació establit en l'Ordre 9/2017, de 19 de setembre, de la Conselleria de Sanitat Universal i Salut Pública, per la qual s'estableixen les bases reguladores per a la concessió de subvencions per a la intervenció arquitectònica en locals destinats a la prestació d'assistència sanitària per part d'aquesta conselleria en municipis de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9207

Data del DOGV
:   03-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10573


Data del document
:   20-10-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 20 d'octubre de 2021, del director general d'Alta Tecnologia, Inversions i Infraestructura, per la qual es modifica el termini de presentació de justificació establit en l'Ordre 9/2017, de 19 de setembre, de la Conselleria de Sanitat Universal i Salut Pública, per la qual s'estableixen les bases reguladores per a la concessió de subvencions per a la intervenció arquitectònica en locals destinats a la prestació d'assistència sanitària per part d'aquesta conselleria en municipis de la Comunitat Valenciana. [2021/10159]  
De conformitat amb el que s'estableix en el punt 4t del punt resolutiu tercer de la Resolució de 14 d'abril de 2021, de la Conselleria de Sanitat Universal i Salut Pública, per la qual es convoquen subvencions per a la intervenció arquitectònica en locals destinats a la prestació d'assistència sanitària per part d'aquesta conselleria, en municipis de la Comunitat Valenciana -PIAC V- (DOGV 9068, 23.04.2021), en què es disposa que el termini de justificació de les subvencions, per a la part d'obra realitzada amb càrrec al pressupost de 2021, finalitza el 15 de novembre de 2021.  
A la vista que el procés de concessió de subvencions es va resoldre el 5 de juliol de 2021, a més, d'una banda, dels terminis que exigeix la Llei 9/2017, de 8 de novembre, de contractes del sector públic per a l'adjudicació de les obres i, d'una altra, la crisi sanitària ocasionada per la Covid-19, s'entén que els beneficiaris no disposen de suficient termini per a dur a terme el compliment de l'obligació de justificació, per a l'anualitat 2021, el 15 de novembre de 2021, i tenint en compte que:  
  
1. L'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, estableix que l'òrgan concedent de la subvenció podrà atorgar, excepte un precepte en contra contingut en les bases reguladores, una ampliació del termini establit per a la presentació de la justificació, que no excedisca de la meitat d'aquest i sempre que amb això no es perjudiquen drets de tercer.  
2. La Llei 39/2015, d'1 d'octubre, del procediment administratiu comú de les administracions públiques, en l'article 32 determina que l'Administració, excepte un precepte en contra, podrà concedir, d'ofici o a petició dels interessats, una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercers. L'acord d'ampliació haurà de ser notificat als interessats.  
Resolc:  
  
Ampliar el termini de presentació de la justificació de la convocatòria indicada fins al 10 de desembre de 2021.  
  
València, 20 d'octubre de 2021.- El director general d'Alta Tecnologia, Inversions i Infraestructura (p. d. Ordre 9/2017, de 19 de setembre; DOGV 8134, 25.09.2017): Jaime David Peris Pascual.